Jabatan Penerangan Malaysia

Jabatan Penerangan Malaysia  (JAPEN) (Tulisan Jawi: جابتن ڤنرڠن مليسيا) ialah sebuah agensi kerajaan Malaysia yang tertakluk di bawah Kementerian Komunikasi Malaysia yang bertanggungjawab menyebarkan maklumat rasmi kerajaan kepada rakyat. Ditubuhkan pada tahun 1950, JaPen berfungsi sebagai saluran komunikasi utama untuk memastikan rakyat memahami dasar, falsafah, dan visi negara. Dengan menggunakan pendekatan komunikasi digital dan bersemuka, jabatan ini memainkan peranan penting dalam menjalin hubungan antara kerajaan dan masyarakat, serta menyokong pelbagai kempen penerangan dan advokasi di seluruh negara.

 Sejarah 

Jabatan Penerangan Malaysia bermula dari penubuhan Malayan Information Agency pada tahun 1910 di London untuk mengurus perdagangan dan eksport Malaya. Setelah Jepun kalah, British Military Administration menubuhkan Department of Publicity and Printing pada tahun 1945 di Kuala Lumpur. Kemudian, pada 1946, jabatan ini berkembang menjadi Public Relations Department Malayan Union. Pada tahun 1950, ia dinamakan Jabatan Penerangan dan kini diletakkan di bawah Kementerian Komunikasi Malaysia. Ibu pejabatnya telah beroperasi di Kompleks Kementerian Komunikasi Malaysia sejak tahun 2009, berperanan sebagai perantara rasmi kerajaan untuk menyampaikan maklumat kepada rakyat.

 Pautan luar 

 Laman Web Rasmi JAPEN

 Instagram JAPEN

 Facebook JAPEN 

 TikTok JAPEN

 Twitter JAPEN

Kategori:Kementerian Komunikasi dan Multimedia Malaysia